‫כן, אני מתקשרת…‬
‫אני לא ממש יודעת איפה להתחיל.‬
‫בן דוד שלי נרצח הרגע‬ ‫ע״י שוטר במיניאפוליס.‬
‫קוראים לו ג׳ורג׳ פרי פלויד.‬
‫קודם כול, תרשי לי למסור‬
‫את תפילותיי ותנחומיי לך ולמשפחתך, בעקבות‬
‫מה שכולנו ראינו עכשיו,‬
‫הרצח הבלתי ייאמן והמחריד של קרוב משפחתך.‬
‫תרים את הידיים עכשיו!‬ ‫-לא עשיתי כלום!‬
‫אני צריכה עצה, כי ברור לגמרי שהוא נרצח.‬
‫היו שני שוטרים עליו.‬
‫אחד שם לו ברך על הצוואר.‬
‫תסתכל עליו! הוא לא מגיב, אחי!‬
‫הוא התחנן לאוויר, שייתנו לו לנשום.‬
‫בן כמה הוא, את יודעת?‬
‫הוא בן 46. הוא יהיה בן 47 השנה.‬
‫כלומר, היה אמור להיות. סליחה.‬
‫הוא היה ספורטאי בתיכון ובמכללה,‬
‫הוא היה כוכב־על בזמנו.‬
‫נפנה למשטרת מיניאפוליס ונגיד להם‬
‫שאנחנו מייצגים אתכם.‬
‫טוב?‬ ‫-טוב.‬
‫הם ינסו לתאר אותו‬
‫כאדם הנורא ביותר בעולם.‬
‫את לא לבד, טרה.‬
‫תודה רבה לך.‬
‫כינו אותו ״תוכנית החירום‬ ‫של המשפחה האפרו־אמריקאית״.‬
‫- סרט תיעודי של NETFLIX -‬
‫הוא ייצג בני משפחה‬ ‫של שחורים ושחורות שנהרגו בידי שוטרים.‬
‫מספר תביעות בהיקף של מיליונים.‬
‫גם הפעם, נציג בני המשפחה הוא שם מוכר:‬
‫עוה״ד הידוע בתחום זכויות האזרח, בן קראמפ.‬
‫משרד עורכי הדין שלי מקבל כ־500 פניות ביום.‬
‫אנשים פונים אליי‬
‫מפני שהם רוצים עורך דין שחור,‬
‫מישהו שמבין את החוויות שהם עוברים בחיים,‬
‫מישהו שהם יכולים לסמוך עליו.‬
‫אנחנו מטפלים בתיקים של עוול סביבתי,‬
‫בתיקים של אפליה בבנקאות,‬
‫בתיקי תעסוקה.‬
‫אנחנו הולכים ומנסים לתקן את המעוות.‬
‫- עורך הדין בן קראמפ הוא עו״ד אזרחי‬ ‫שמייצג אנשים שמגישים תביעות אזרחיות -‬
‫- במטרה לקבל פיצוי כספי על נזק או עוול. -‬
‫- הסרט מלווה את בן קראמפ במשך שנה,‬ ‫בין השנים 2020-2021. -‬
‫- זה רק חלק קטן מהתיקים שלו. -‬
‫- מסע הלוויה של ג׳ורג׳ פלויד -‬
‫אני עורך דין כבר 25 שנה.‬
‫כל מה שעברתי בקריירה שלי‬
‫הוביל אותי לתיק ג׳ורג׳ פלויד,‬
‫שהוא תיק מפתח בתולדות דיני זכויות האזרח.‬
‫- אירוע לזכר ג׳ורג׳ פרי פלויד הבן -‬
‫כתב אישום הוגש נגד אחד השוטרים.‬
‫האחרים נעצרו.‬
‫בני המשפחה באו על סיפוקם? מה הם דורשים?‬
‫בני המשפחה מביעים הקלה על המעצר,‬ ‫אבל הם רוצים הרשעה.‬
‫לא צריך להתלהב מהעובדה שהם נעצרו.‬
‫בסרט הזה כבר היינו.‬
‫- שאו תפילה למען הצדק -‬
‫זו הייתה ההזדמנות…‬
‫- אוסטרליה -‬
‫…שג׳ורג׳ פלויד נתן לנו. הרגע הזה.‬
‫- הממלכה המאוחדת -‬
‫- הולנד -‬
‫- אוסטריה -‬
‫פרשה בין־לאומית‬ ‫שהשפעתה ניכרה בכל רחבי העולם.‬
‫- צרפת -‬
‫- דרום קוריאה -‬
‫- פורטוגל -‬
‫- גאנה -‬
‫- חיי שחורים חשובים -‬
‫- לוס אנג׳לס -‬
‫- פורטלנד -‬
‫- ניו יורק -‬
‫- מיניאפוליס -‬
‫אחי, בנג׳מין קראמפ.‬ ‫אחי קראמפ, מה שלומך היום?‬
‫ראיתי קהל מגוון.‬
‫זה היה סימן לכך שלא רואים‬ ‫את ג׳ורג׳ פלויד רק כגבר שחור,‬
‫אלא כבן אדם,‬
‫מה שאותם שוטרים לא עשו‬
‫כשהם תקעו לו ברך בעורף במשך תשע דקות,‬
‫בזמן שהוא חזר ואמר ״אין לי אוויר״.‬
‫זה היה תיעוד מצולם של המוות שלו.‬
‫בסוף הוא אפילו אמר ״אני מת״.‬
‫תשומת לבה של אמריקה‬ ‫הייתה נתונה לנו במלואה.‬
‫לא יכולנו לבזבז את ההזדמנות הזאת‬ ‫להצעיד את אמריקה קדימה.‬
‫…כשהברך של השוטר על העורף שלו,‬
‫בזמן שאמר ״אין לי אוויר״ וזעק לאימא שלו.‬
‫- טלהאסי, פלורידה‬ ‫עיר הולדתו של בן -‬
‫כמה כיסאות יש?‬ ‫-יש לנו…‬
‫בערך ארבעה.‬
‫טוב… יש שם כבר ארבעה?‬
‫ניקח את השניים האחרונים.‬
‫…15 ו־16, נא לגשת לאזור הקפיצה לרוחק.‬
‫בנים, קבוצות 15 ו־16,‬ ‫נא לגשת לאזור הקפיצה לרוחק.‬
‫אבא, אפשר פונץ׳?‬
‫רוצה קרח?‬
‫אני נשוי לאשתי, ג׳ניי, כבר 22 שנה.‬
‫הכרנו במכללה.‬
‫יש לנו בת אחת. שמה ברוקלין.‬
‫יש לנו משפחה דרומית גדולה ומלוכדת.‬
‫אימא שלי גרה בסמוך,‬
‫והאחים שלי גרים מעבר לפינה.‬
‫נורו 15 יריות,‬
‫ואנשים מתפרעים עכשיו. זה קורה ממש עכשיו.‬
‫אתה יודע אם ירו לו בגב, או ירו לו… איפה?‬
‫אני לא יודע אם ירו לו בגב.‬
‫זה קרה לפני שעה, שעתיים לכל היותר.‬
‫אטפל בזה. תקרית ירי של שוטרי דטרויט. בסדר.‬
‫אין לזה סוף.‬
‫התובע שאחראי על…‬
‫- הלן קראמפ‬ ‫אמו של בן -‬
‫האישומים הפדרליים נגד השוטר‬
‫פנה אלינו ושאל אם נסכים‬ ‫לחלוק איתם את תוצאות הנתיחה הראשוניות.‬
‫בוא נחכה עד יום שני,‬ ‫אז נדע איפה מסיבת העיתונאים תהיה,‬
‫ואיפה נלון וכל זה, ואז…‬
‫ואז נמצא שופט שיחתום על הצו.‬ ‫-בדיוק.‬
‫ואני מציע שנעשה את מסיבת העיתונאים‬ ‫מחוץ לבית המשפט הפדרלי, אבל…‬
‫אלא אם כן יש לכם רעיון למקום יותר טוב.‬
‫אני חושב שזה רעיון טוב.‬ ‫-כן.‬
‫היי, עורך הדין קראמפ שם?‬ ‫הם יהיו מוכנים בעוד דקה.‬
‫טוב.‬
‫את זה?‬
‫את מצרפת אותי לשיחה?‬
‫כן. אתה מוכן?‬ ‫-אני מוכן.‬
‫את זה!‬
‫-איזה מהם?‬
‫השוטרים, כבר מאות שנים,‬
‫הורגים שחורים‬ ‫ולא משלמים על זה שום מחיר כספי.‬
‫אני רוצה שלא ישתלם להם כלכלית‬
‫להמשיך להרוג שחורים בלי סיבה.‬
‫ידיים לצדדים.‬
‫ידיים לצדדים, עכשיו!‬
‫- תיק: אנדרה היל -‬
‫הבוקר: אסון גדול למשפחה.‬
‫אנדרה היל בן ה־47 נורה למוות‬ ‫בידי שוטר ממשטרת קולומבוס, אוהיו.‬
‫- אוהיו -‬
‫בתמונות ממצלמת הגוף המשטרתית,‬ ‫היל נראה כשהוא מתקרב לשוטר‬
‫שנענה לקריאה לא דחופה בבוקר יום ג׳.‬
‫אפשר לראות אותו‬ ‫מחזיק טלפון נייד בידו השמאלית.‬
‫ידו הימנית לא הייתה גלויה לעין.‬
‫יש המון מקרים מצולמים היום.‬
‫אבל אם אין מישהו שיכול לתזמר את הכול,‬
‫הם פשוט מצטרפים לרשימה‬ ‫של 1,200-1,300 האנשים‬
‫שנהרגים ע״י שוטרים מדי שנה בארה״ב,‬ ‫שאף אחד לא זוכר את שמם,‬
‫חוץ מבני משפחותיהם.‬
‫תודה שאתה מייצג את אבא שלי.‬
‫אני מעריך את זה.‬ ‫-באמת.‬
‫כולם אומרים שאחיך היה בחור נהדר.‬
‫לא שמעתי שום דבר שלילי עליו.‬ ‫-גם לא תשמע.‬
‫אבא שלי היה זה ששמר על כולנו מאוחדים.‬
‫הוא היה זה שהייתה לו‬ ‫הכי הרבה אנרגיה, לכולם.‬
‫וזה מה ששמעתי מכם,‬
‫שהוא היה האיש‬ ‫שכולם פנו אליו כדי לקבל עידוד.‬
‫אנחנו צריכים שהשוטר הזה יעמוד לדין וייעצר.‬
‫אם תרשו לי,‬
‫אנסה להמשיך לקבוע לכם ראיונות, קודם כול.‬
‫וזה יהיה לך קשה, קאריסה.‬
‫ואם תגיעי למצב שאת צריכה הפסקה,‬ ‫תגידי לנו.‬
‫אבל אנחנו נלחמים בשם אבא שלך, כי…‬
‫כמו שאמרת לי,‬ ‫הוא היה עושה את אותו הדבר למענך.‬
‫אתם צריכים להתראיין מספיק‬ ‫כדי שאנשים ייראו את אנדרה היל…‬
‫כדי שהוא יהיה בתודעה של החברה האמריקאית.‬
‫נדבר עוד על הלוויה וכולי,‬ ‫על בחירת הכנסייה,‬
‫ההחלטה מה הוא ילבש, וכל זה.‬
‫אני יודעת מה אני רוצה שהוא ילבש.‬ ‫-טוב.‬
‫את החליפה שהוא לבש בחתונה של דודתי שאנה.‬
‫זו הייתה החליפה הראשונה שלו.‬ ‫הסעתי אותו לקנות אותה.‬
‫הוא שמח כל כך. אני זוכרת את החיוך שלו.‬ ‫ואני רוצה שהוא ילבש את החליפה הזאת,‬
‫כי היא הייתה חשובה לו מאוד,‬ ‫מכל מיני סיבות.‬
‫הוא התרגש מאוד, כן.‬
‫והוא הוליך אותך לחופה?‬ ‫-הוא הוליך אותי לחופה.‬
‫החיבורים שהוא יצר עם אנשים,‬
‫ולא משנה אם הכרת אותו חמש דקות,‬
‫או, כמוני, 22 שנה.‬
‫הכרת אותו. היית החבר הכי טוב שלו?‬
‫הכרנו דרך חבר משותף,‬ ‫והיה בינינו קליק מהיום הראשון.‬
‫התחלנו לשחק שח באותו יום, ו…‬
‫שיחקתם שח?‬ ‫-כן.‬
‫בבקשה תגיד את זה.‬ ‫חושבים ששחורים לא משחקים שח.‬
‫הוא אוהב לשחק שח.‬ ‫-אז בבקשה תגיד את זה.‬
‫רק רגע.‬
‫עוד דבר: הוא אהב את החיים.‬
‫אם מישהו יוכל לציין את זה…‬
‫הוא אהב את החיים. הוא אהב אנשים.‬
‫אתם יודעים, הוא היה מקור השראה לאחרים.‬
‫הם חייבים להרגיש את זה.‬
‫אני רוצה שתפגינו כל הזמן‬ ‫את הכעס הצודק שלכם.‬
‫אם אתם רוצים צדק,‬ ‫אתם צריכים לחשוף את הלב שלכם.‬
‫…ייתכן שהוא היה מבלה את חג המולד איתנו.‬
‫במקום זאת, הוא מוטל מת.‬
‫אבל השוטר שירה בו חזר הביתה, למשפחה שלו.‬
‫כן.‬
‫זה טוב.‬
‫קחי את הזמן, שונה.‬
‫יש גבול למה שאנחנו יכולים לעשות‬ ‫בתור עורכי דין פרטיים.‬
‫אין לנו סמכות לעצור מישהו.‬
‫אין לנו סמכות להגיש כתב אישום.‬
‫הדבר היחיד שאני יכול לעשות‬
‫הוא לשכנע חבר מושבעים להעניק פיצוי כספי‬
‫כצעד של הטלת אחריות,‬ ‫כצעד של עשיית צדק.‬
‫הדבר שהכי זכור לי‬
‫מהמפגש עם הגיבור שלי, ת׳רגוד מרשל,‬
‫זה שהוא לא אמר לנו,‬ ‫עורכי דין שחורים, צעירים ושאפתנים,‬
‫ללכת לבתי משפט ולטעון בשם החוק.‬
‫הוא אמר לנו ללכת לבתי משפט‬ ‫ולטעון תמיד בשם הצדק.‬
‫אני יודע מה זה.‬
‫אני יודע בדיוק מה זה.‬
‫השותף שלי, דאריל פארקס, ואני,‬
‫סירבנו לכל הצעות העבודה‬ ‫כשסיימנו את לימודי המשפטים,‬
‫כי רצינו לעסוק במשפט שיעזור לקהילה שלנו.‬ ‫שיעזור לשחורים.‬
‫- עו״ד מקומי ניצח בתביעה נגד UPS -‬
‫וחשבנו שאף אחד לא ישלם לנו‬ ‫לעסוק במשפט כמו שרצינו,‬
‫אז החלטנו לעשות את זה בעצמנו.‬
‫התחלנו בתור ״פרקליטי שכר דירה״.‬
‫כלומר, כל דבר שעזר לנו לשלם שכר דירה…‬ ‫בזה עסקנו.‬
‫התיקים הרווחיים ביותר‬
‫היו תיקי נזיקין וגרימת מוות.‬
‫התחלתי ממש להצטיין בזה.‬
‫אבל התחלנו לעשות את זה‬ ‫כדי לממן תיקים של זכויות האזרח.‬
‫ויצא לנו שם של…‬
‫״הם יילחמו בכל המוסדות.״‬
‫- תיק: ג׳ורג׳ פלויד -‬
‫- מינסוטה -‬
‫היום הגשנו‬
‫תביעת נזיקין פדרלית אזרחית‬ ‫בגין גרימת מוות‬
‫בשם משפחתו של ג׳ורג׳ פלויד, וכל ילדיו.‬
‫זה קו פרשת המים.‬
‫זה קו פרשת המים‬
‫של השיטור באמריקה.‬
‫זה מקרה חסר תקדים,‬
‫ובתביעה הזאת, אני רוצה לקבוע תקדים,‬
‫שיציב מכשול כספי בלתי עביר,‬
‫שימנע משוטרים להרוג אנשים מוחלשים,‬ ‫ושחורים, בעתיד באמריקה.‬
‫אז אין סכום ספציפי שאתם דורשים?‬
‫אנחנו דורשים שייעשה צדק‬ ‫למשפחתו של ג׳ורג׳ פלויד.‬
‫תודה, מר קראמפ.‬ ‫-תודה, פול.‬
‫זה טוב.‬ ‫נראה לי שהיו לנו הרבה הישגים. נכון?‬
‫זה היה חזק, גבר.‬ ‫-זה היה טוב.‬
‫ברור לי לחלוטין ש…‬
‫יש לנו שתי מערכות משפט באמריקה,‬ ‫אחת לאמריקה השחורה ואחת לאמריקה הלבנה,‬
‫אבל כשאתה מנסה שוב ושוב לומר את זה,‬ ‫בתקשורת ובדעת הקהל,‬
‫אז אולי יש לך סיכוי להגיע לבית המשפט.‬
‫זה לחלוטין לא מובטח.‬ ‫תשאלו את המשפחה של אריק גארנר.‬
‫זה צולם בווידאו והכול,‬ ‫ובכלל לא נערך משפט.‬
‫בתור גבר שחור באמריקה,‬
‫אני תמיד נזהר כשמדובר בתקשורת.‬
‫אני משתדל מאוד לחשוב לפני שאני מדבר.‬
‫ואתה יכול לראות בכלי התקשורת אויבים,‬
‫או לנסות להפוך אותם לבעלי ברית אסטרטגיים.‬
‫יש לי עשר דקות. התקשרת בזמן הנכון.‬ ‫אחרי זה אני צריך לסיים.‬
‫אנחנו נכנסים לזה בידיעה‬
‫שאם זה יהפוך ל״קייס״,‬
‫זה יהפוך ל״קייס״‬ ‫מפני שאנחנו הפכנו אותו לכזה.‬
‫- תיק מהעבר: טרייבון מרטין -‬
‫מה שסברינה אמרה, וראיתם את זה ב־CNN…‬
‫״טרייבון מרטין הוא לא רק הילד שלי,‬
‫הוא הילד של כולם,‬
‫ואם זה יכול לקרות לילד שלי,‬ ‫זה יכול לקרות לילד שלכם.״‬
‫לפני טרייבון,‬ ‫לאמריקה לא היה אכפת כשהרגו שחורים.‬
‫ולא ידוע לנו‬ ‫אם ג׳ורג׳ זימרמן היה גזען או לא,‬
‫אבל ידוע לנו שהוא ״סימן״‬ ‫את טרייבון מרטין מסיבה כלשהי.‬
‫אחד הדברים שהתמקדתי בהם‬
‫היה להזכיר לכולם שטרייבון מרטין היה ילד.‬
‫למרות שהוא לא היה חמוש,‬ ‫עם שקית סוכריות ופחית תה קר.‬
‫לזימרמן היה אקדח 9 מ״מ.‬
‫שערורייתי בעינינו שיש מתנדב‬ ‫במשמר השכונתי, חמוש באקדח,‬
‫ויש את טרייבון מרטין, חמוש בשקית סוכריות,‬
‫והמשטרה לא עצרה את הרוצח.‬
‫טרייבון לא פשע.‬
‫הוא הלך ברגל הביתה מהמכולת,‬
‫ודיבר עם חבר שלו מהתיכון.‬
‫זה הפך להיות אישי מאוד בשבילי.‬
‫זה משהו שלעולם לא אתגבר עליו.‬
‫תיק טרייבון מרטין הכין אותי לג׳ורג׳ פלויד.‬
‫- וירג׳יניה -‬
‫השאלה היא,‬ ‫למה המנהיגים שלכם לא מוכנים לעמוד מולכם?‬
‫כל אחד יכול להגיד דברים כאלה‬ ‫בפגישה מאחורי דלתיים סגורות.‬
‫אבל כשעולים לבמה הזאת…‬
‫עורך הדין קראמפ מתמודד עם איומים על חייו.‬
‫מדובר על לאתגר כמה מהאנשים‬ ‫הכי חזקים בארה״ב.‬
‫- טזלין פיגארו -‬
‫זו הסיבה שלא כל עו״ד‬ ‫בתחום זכויות האזרח נמצא בחזית.‬
‫הם טובים בסגירת עסקאות מאחורי הקלעים,‬
‫אבל רק בודדים מוכנים‬ ‫לצאת הנה ולחתום את שמם.‬
‫שמי טזלין פיגארו, ואני חותמת בשמי.‬
‫אני לא מתחבאת במדיה החברתית.‬
‫חלקכם אוהבים להשתמש בשמות בדויים.‬ ‫אני חותמת בשם הרשמי שלי.‬
‫זאת אומרת שאני מוכנה למות למען המטרה.‬
‫אז אם אתם רוצים לדעת למה‬ ‫המשפחות תמיד סומכות על עוה״ד קראמפ,‬
‫זה מפני שהמנהיגים המקומיים שלכם‬ ‫לא נענים לקריאה.‬
‫בואו נקרא לילד בשמו. בן לא יגיד את זה.‬
‫הוא מרטין ואני מלקולם.‬ ‫באתי להגיד לכם איך זה באמת.‬
‫הם לא נענים לקריאה מפני שהם לא רוצים‬ ‫לעצבן את מפקד המשטרה שלכם.‬
‫מפני שהם לא רוצים‬ ‫לעצבן את ראש העיר שלכם.‬
‫מפני שהם לא רוצים‬ ‫לעצבן את התובע המחוזי שלכם.‬
‫האיש שאני אזמין לבמה‬ ‫ייצג יותר מ־200 משפחות.‬
‫שמות שמעולם לא שמעתם,‬
‫ושמות ששמעתם.‬
‫למשל ג׳ורג׳ פלויד, בריאונה טיילור,‬
‫תמיר רייס, טרייבון מרטין.‬
‫אני… מייק בראון. ועוד ועוד.‬
‫אני מאמינה שצריך לתת את הפרחים לאיש הזה‬ ‫כל עוד הוא חי,‬
‫כי אנחנו מחכים יותר מדי זמן,‬ ‫עד שאנשים נהיים אבותינו,‬
‫כדי לחלוק להם כבוד.‬
‫ואני מבקשת שתקבלו‬
‫את התובע הכללי השחור של אמריקה,‬
‫עורך הדין בנג׳מין קראמפ.‬
‫לסמלים יש חשיבות.‬
‫לדימויים יש חשיבות.‬
‫חשוב מאוד, להיסטוריה,‬
‫שנציג דימויים שמאחדים אנשים‬
‫מתרבויות שונות, מגזעים שונים,‬ ‫ממקומות גאוגרפיים שונים.‬
‫זה ההפך הגמור מהפסל הזה,‬
‫של הגנרל הדרומי הזה.‬
‫הדימוי הזה הוא עלבון להכרזת העצמאות.‬
‫- זין על הפסלים האלה -‬
‫- משפחתו של ג׳ורג׳ פלויד -‬
‫ידעתי שזה יהיה ערב מיוחד,‬
‫אבל כשהכומר טז באה ונשאה דרשה…‬
‫כל הכבוד!‬
‫הם איתנו, וככה נביא שינוי בעולם.‬
‫אנחנו צריכים לגרום לכולם להגיד‬
‫״חייו של אחינו ג׳ורג׳ חשובים״,‬
‫בריאונה… כולם.‬
‫אתם יודעים? זה אמיתי,‬ ‫ואנשים רוצים את מה שאמיתי.‬
‫כן.‬ ‫-אל תנסה להיות משהו שאתה לא.‬
‫אתה תמיד רוצה להשתפר,‬ ‫אבל לעולם אל תאבד את האותנטיות שלך.‬
‫לעולם אל תאבד אותה.‬ ‫-כן. תודה.‬
‫זה מאחד את המשפחה.‬
‫זה מול התקשורת,‬ ‫ואתה בעצם חולק את חייך עם הציבור.‬
‫- ברנדון וויליאמס‬ ‫אחיינו של ג׳ורג׳ פלויד -‬
‫אבל לפעמים אתה פשוט רוצה להתאבל.‬
‫השנה האחרונה הייתה גיהינום בשבילי, באמת.‬
‫הכאיב לי לראות את הדוד שלי ככה.‬
‫כשהייתי קטן,‬
‫וראיתי אותו לומד באוניברסיטה‬ ‫ועושה מה שעשה,‬
‫הערצתי את זה ורציתי ללכת בדרכו.‬
‫אפילו בבית, היה לנו סל בחוץ,‬
‫ושיחקנו כמעט כל יום,‬
‫ופשוט להיות איתו בבית כל יום…‬
‫הייתה לנו משפחה גדולה,‬ ‫ולא היה לנו בית גדול,‬
‫אז אתה יכול לדמיין כמה קרובים היינו.‬
‫הייתה שם הרבה אהבה אמיתית.‬
‫קשה לצפות בתמונות‬ ‫בידיעה מי הוא היה באמת.‬
‫זה פשוט לא הגיע לו. זה לא מגיע לאף אחד.‬
‫שטר מזויף של 20 דולר.‬
‫תרשום לו דוח. או…‬
‫איך דבר כזה מוביל למותו של אדם?‬
‫זה לא הגיוני. 20 דולר.‬
‫ראיתם אותו מאחורי המיקרופונים‬ ‫אחרי כל טרגדיה על רקע גזעי.‬
‫שמעתם את השקרים שלו.‬
‫ייתכן שבן קראמפ הוא הכוח‬ ‫ההרסני ביותר באמריקה.‬
‫אומן ההטעיה.‬
‫זה שהשקרים שלו נצעקים ברחובות.‬
‫בן קראמפ מנסה להסית את ההמון.‬
‫הוא עושה כסף מהשד העדתי, ונמאס לי מזה.‬
‫מסרסרים בגופות של שחורים מדי יום‬ ‫כדי לעשות כמה שיותר כסף.‬
‫ובצד השני של החישוב,‬
‫בזמן שההרס הזה משתולל ברחבי ארה״ב,‬
‫בן קראמפ מתעשר.‬
‫לא כולם מסכימים עם מה שאנחנו עושים,‬
‫וזה בסדר.‬
‫לעולם לא אגיד שיש לי את כל התשובות.‬
‫שמע, מה שצריך לעשות‬
‫זה להשתדל לא להיות צופה שמביט מהצד.‬
‫תיכנס לזירה ותעשה משהו.‬
‫קיבלתי איום על חיי בשבוע שעבר.‬
‫יש המון אנשים‬
‫שלא רוצים לראות שחורים‬ ‫מצליחים וזוכים לכבוד.‬
‫רוצים ש״נישאר במקומנו״.‬
‫העובדים שלנו רואים‬ ‫את התגובות במדיה החברתית.‬
‫״אם תבוא לעיירה שלי‬ ‫עם ׳חיי שחורים חשובים׳ שלך,‬
‫אירה בך למוות״, וכולי וכולי.‬
‫אז אנחנו מעבירים את זה ל־FBI‬ ‫וממשיכים הלאה.‬
‫אתה לא אוהב את העובדה‬ ‫שהם יודעים איפה אתה,‬
‫אבל כולם יודעים איפה אנחנו.‬
‫- סילקי סלים‬ ‫שומר ראש/חוקר -‬
‫לפעמים אני חושש.‬ ‫רק בשבוע שעבר שמעתי רעש מוזר בחדר,‬
‫וחשבתי ״אלוהים״!‬ ‫רצתי לחדר, והוא היה בטלפון.‬
‫אמרתי ״בנאדם,‬ ‫אין לך מושג כמה זה הפחיד אותי״.‬
‫אז אני כל הזמן חושש.‬
‫היי, אבא.‬ ‫-היי, ברוקלין זטה קראמפ.‬
‫מצאתי את הטלפון הישן שלי.‬
‫טלפון חמוד של ילדה!‬
‫זה שהיית אמורה לקבל.‬
‫אלוהים… הלוואי עליי.‬
‫אנחנו בדרך לחוג המחול שלה.‬
‫טוב.‬
‫היי, בן, זוכר את הארווי בראון?‬
‫מהעיירה שלי?‬
‫כן.‬
‫יש לו תיק מסוים.‬
‫- ד״ר ג׳ניי קראמפ‬ ‫אשתו של בן -‬
‫בקיצור, הוא רוצה לדבר איתך עליו,‬
‫אז אשלח לך את פרטי הקשר שלו.‬
‫תתקשר אליו כשתוכל?‬
‫כן, אעשה זאת.‬ ‫-טוב.‬
‫טוב. את מרגישה יותר טוב?‬
‫כן.‬
‫טוב, מותק. אנחנו…‬
‫אנחנו עמוסים. אנחנו מג׳גללים.‬
‫אוהב אותך.‬ ‫-אוהבת אותך.‬
‫״אנו קוטעים את השידור…״‬
‫זה הטלפון של סילקי.‬
‫היי!‬
‫טוב, מותק. אוהב אותך. ביי.‬ ‫-ביי. אוהבת אותך.‬
‫נולדתי בצפון קרוליינה,‬ ‫בבית עם אם יחידנית.‬
‫סבתא שלי הייתה ראשת המשפחה שלנו.‬
‫כשאימא שלי הייתה הולכת לעבודה,‬
‫סבתא שלי הייתה שומרת עליי,‬
‫ועל כל האחים שלי, ובני הדודים, וכולם.‬
‫אני חושב שסבתא שלי, בדומה לאבותינו…‬
‫הם נאלצו להסתמך על הדמיון השחור שלהם.‬
‫הם מעולם לא ראו אנשים כמונו משגשגים.‬
‫כבוד השופטים,‬
‫אני עורך הדין בנג׳מין קראמפ. מרשי…‬
‫כל פעם שאני נכנס לבית המשפט,‬
‫אני משתדל לחשוב על הדברים‬ ‫שסבתא שלי לימדה אותי.‬
‫״כשאתה מדבר, תעשה את זה בראש מורם.‬ ‫תביט לאנשים בעיניים.״‬
‫״לעולם אל תרכין את הראש.״‬
‫קרובי משפחה רבים שלי‬
‫נבלעו במערכת. נשלחו לכלא.‬
‫והיא אמרה,‬
‫״תבטיח לי שלא תעשה דברים כאלה,‬
‫כי אני רוצה שמישהו במשפחה שלנו‬ ‫יהיה לגיטימי״.‬
‫היא אמרה,‬
‫״בייבי, זה לא הוגן.‬
‫אם המשפחה הזאת תעלה או תרד,‬
‫זה יהיה מוטל על כתפיך.״‬
‫זה היה מלחיץ, ואני אמרתי…‬
‫״סבתא, אעשה כמיטב יכולתי.‬
‫אעשה כמיטב יכולתי.״‬
‫סבתא שלי זכתה לראות אותי‬ ‫מסיים את לימודי המשפטים.‬
‫״סבתא, אני מנסה להיות‬
‫לגיטימי.״‬
‫- לאמברטון, צפון קרוליינה -‬
‫אימא, נחשי איפה אני.‬
‫איפה?‬ ‫-אני ברח׳ ספרוס 107.‬
‫אתה מתקשר אליי מטרנר טראס?‬
‫אני בטרנר טראס, מראה להם מאיפה באתי.‬
‫ויש לי המון זיכרונות‬ ‫של עלייה וירידה במדרגות האלה,‬
‫ומשחקי פוטבול במגרש…‬
‫טוב לחזור לשכונה הישנה.‬
‫זוכר אותי?‬
‫אני מנסה. מי אתה?‬ ‫-מייק.‬
‫מייק.‬ ‫-מה קורה, מייק?‬
‫אתה בסדר?‬
‫טוב לראות אותך.‬ ‫-שלומך טוב?‬
‫שלומי טוב. מה שלומך?‬ ‫-טוב. התברכתי, גבר.‬
‫מה שלום המשפחה?‬ ‫-כולם בסדר, גבר.‬
‫אני שמח לראות אותך. גאה לראות אותך.‬ ‫-גם אותך. באמת.‬
‫ראיתי אותך בטלוויזיה.‬
‫תמשיך להתפלל למעננו.‬ ‫-בטח, תמיד.‬
‫אוהב אותך.‬ ‫-גם אני אותך.‬
‫זוכר שהיינו משחקים פוטבול שם?‬ ‫-כן!‬
‫טוב.‬ ‫-שמור על עצמך.‬
‫כולם במשפחה שלנו זוכרים את זה.‬
‫לא מדברים על זה הרבה,‬
‫על היחס של השוטרים לשחורים שגרו בשיכונים.‬
‫זאת הייתה מין תזכורת יומית ש…‬
‫״כדאי לכם להישאר במקומכם״.‬
‫תיזהר עם זה! רד על הברכיים!‬
‫אל תסתכל אחורה.‬ ‫ידיים מאחורי הראש!‬
‫בבקשה, אלוהים… שהיא לא תמות.‬
‫- תיק: בריאונה טיילור -‬
‫שמעת בשלב מסוים מישהו מזדהה כשוטר?‬
‫לא, אף אחד לא הזדהה.‬
‫- משפט דמה -‬
‫מה הצריך את פריצת דלת הכניסה שלה?‬
‫שוטרים, אתם לא יכולים סתם לפרוץ לי לבית.‬
‫בייחוד כשאני לא יודע מי אתם,‬
‫בשעות הקטנות של הלילה.‬
‫הם לא עושים את זה בבית של כל אחד.‬
‫הם עושים את זה רק לאזרחים מסוימים.‬
‫כשיש לך תיק בפרופיל גבוה,‬
‫ואתה יודע שהרבה מאוד תלוי בזה,‬
‫לעתים קרובות, עורכי דין מקיימים משפטי דמה.‬
‫יש עדיין חוסר ודאות בשאלה אם הם הזדהו.‬
‫הם יכלו להפעיל מצלמה אחת,‬
‫כדי להוכיח את זה ולשים לזה סוף,‬ ‫והם לא עשו זאת.‬
‫אני אשנה את זה.‬ ‫אני אוהב להשתמש במילה ״שקר״.‬
‫לשקר. לטייח את מה שקרה.‬
‫התעלמות מהעובדה שבמשך שנים,‬ ‫שוטרים פולשים לבתים מבלי להזדהות,‬
‫תוך הפרת התיקון הרביעי לחוקה.‬
‫אין לדעת איזה טיעון הוא זה שישכנע מישהו.‬
‫הרשעה בחלק מהסעיפים.‬ ‫יש לנו הרשעה בסעיף הצווים…‬
‫אנחנו משתמשים במידע‬ ‫שאנחנו אוספים במשפטי הדמה‬
‫כדי להכין את האסטרטגיה שלנו,‬
‫נאום הפתיחה שלנו, נאום הסיכום שלנו.‬
‫אלה…‬
‫הפגיעות בגופה של בריאונה,‬
‫והמקומות שבהם היא נורתה.‬
‫כדור אחד מעל לחזה,‬
‫אחד באזור הבטן שלה,‬
‫בזרוע שלה, ברגל שלה,‬
‫בגב, בכתף, באחוריים שלה.‬
‫תזכרו,‬
‫היא שכבה עם הפנים למטה בסוף.‬
‫תדמיינו את מה שעבר על בריאונה,‬
‫כששכבה על הרצפה שם, במסדרון.‬
‫אילו מחשבות עברו לה בראש,‬
‫על אמה, על אחותה הקטנה,‬
‫על החברים שלה,‬
‫על החיים שלה,‬
‫על החלומות שלה לעתיד.‬
‫בריאונה הייתה במסדרון הזה לבדה.‬
‫אמה של בריאונה הגיעה למקום‬ ‫ב־1:10 לפנות בוקר.‬
‫היא ניסתה נואשות לקבל תשובות,‬ ‫לברר מה קורה,‬
‫והם שלחו אותה לבית החולים,‬
‫למרות שבתמונות ממצלמות הגוף המשטרתיות‬
‫ראו שבריאונה הייתה מוטלת במסדרון,‬
‫מתה.‬
‫היא הייתה בבית החולים במשך שעתיים ויותר,‬
‫ושאלה את כל מי שרק אפשר,‬
‫״תגידו לי בבקשה, איפה בריאונה טיילור?״‬
‫״אתם יודעים באיזה חדר הבת שלי?״‬
‫״אתם יודעים משהו על בריאונה טיילור?״‬
‫״יש פה בריאונה טיילור?״‬
‫״איפה בריאונה טיילור?״‬
‫במשך שעתיים ויותר, האישה הזאת מתחננת.‬
‫קראו לה בריאונה טיילור,‬
‫והחיים שלה היו חשובים.‬
‫הלו.‬
‫היי.‬ ‫-היי. אני לא…‬
‫טוב…‬
‫אני מנסה לראות. אני בחוץ, לצד הכביש.‬
‫אוי, אלוהים.‬
‫טוב. אני לא ממש רואה, אז…‬
‫זה קצת… אתה יכול ליישר את זה, או שככה זה?‬
‫אני צריך… אני יכול לנסות ליישר את זה,‬
‫אבל המחשב מונח‬ ‫על מכסה מנוע של מכונית שכורה.‬
‫אולי עדיף במכונית, כי האור חזק כל כך.‬
‫אולי עדיף במכונית? טוב.‬ ‫-יכול להיות.‬
‫אל תרצח אותי. אני רוצה שתצא בחזרה החוצה.‬ ‫-לחזור החוצה?‬
‫כי אתה נמצא בצל.‬ ‫-טוב.‬
‫ונסתדר עם מה שיש.‬ ‫-בסדר. נסתדר.‬
‫אולי תחזור למכסה המנוע?‬
‫אם את רוצה.‬
‫ושוב… אני רואה שאתה מתנגב. זה בסדר.‬
‫אני לא רואה אם אתה מזיע.‬ ‫-אני מזיע נורא.‬
‫תדבר על תיק בריאונה טיילור היום?‬
‫כן.‬
‫בני משפחתה של בריאונה טיילור מאמינים,‬
‫אחרי שהאזינו להקלטות שפורסמו היום,‬
‫שהייתה פה מזימה, מההתחלה,‬
‫להסתיר את נסיבות מותה של הבת שלהם.‬
‫דיברתי עם בני המשפחה,‬ ‫ואמרתי להם לא להגיד כלום.‬
‫אנחנו נפרסם תגובה מאת עורכי הדין.‬
‫אנשים רואים את התיקים שבפרופיל גבוה,‬ ‫וזה מה שכולם רואים,‬
‫אבל‬
‫אנחנו עומדים לתבוע כמה בנקים,‬ ‫ובית חולים פרטי,‬
‫שגובים לדעתנו מחירים מופקעים משחורים.‬
‫מקרים של ירי בידי שוטרים‬ ‫הם אולי 5% או 10% מהפעילות שלנו.‬
‫- מרילנד -‬
‫באתי לפדות את הצ׳ק שלי, כי…‬
‫- תיק: שירה בראון -‬
‫לא היה מקום אחר לפדות אותו.‬ ‫אף פעם לא הייתי בבנק הזה.‬
‫והכספרית לקחה את הצ׳ק שלי,‬
‫לקחה את הצ׳ק ואת התעודה המזהה שלי,‬ ‫ואמרה שהיא לא מחזירה לי אותם.‬
‫נאלצתי להתקשר למוקד החירום,‬
‫ואני עומדת פה בחוץ, וזאת אפליה נגדי.‬
‫הלו? באתי… שלום.‬
‫באתי לפדות צ׳ק,‬
‫והיא לקחה את הצ׳ק שלי.‬
‫היא כאן.‬
‫היא עמדה מאחורי הזכוכית‬ ‫ופשוט הסתכלה עליי.‬
‫אני זוכרת שהסתכלתי על הפנים שלה,‬ ‫ולא היה לה אכפת.‬
‫כשהשוטר חזר החוצה, האמת שממש פחדתי,‬
‫כי חשבתי שהיא אמרה משהו‬
‫שיגרום לו לחשוב שאני מנסה לעשות הונאה.‬
‫וכשהם הבינו שהצ׳ק שלך, והתקשרו לבוס שלך…‬
‫הם התקשרו לבוס שלי, לוודא שהצ׳ק שלי.‬
‫הם אמרו לך משהו בשלב הזה?‬
‫כן.‬ ‫-מה הם אמרו?‬
‫״את יודעת מה זה, נכון?״‬
‫כלומר?‬
‫שזאת אפליה נגדי.‬
‫אז הם כבר הבינו.‬ ‫-הוא אמר ״תשיגי לך עורך דין״.‬
‫הוא אמר לי, ״אם את צריכה לצלם, תצלמי״.‬
‫הייתי צריכה לקנות חלב לתינוק שלי.‬
‫השוטרים ייתנו לי כסף לקנות חלב לתינוק שלי.‬
‫הייתי תלויה בצ׳ק המשכורת שלי, באותו שבוע,‬ ‫כדי לקנות את כל מה שהייתי צריכה.‬
‫הצ׳ק היה על סך 90 דולר.‬
‫רק 90 דולר?‬
‫90 דולר. משהו כמו 90.94 דולר.‬
‫אז לא מדובר בסכום גדול.‬ ‫-לא.‬
‫טוב.‬
‫הייתי נסערת. הילדים שלי בכו.‬
‫אני זוכרת שהרגשתי…‬
‫הרגשתי מבוכה איומה.‬
‫הוא אמר לי,‬ ‫״אקח אותך לקנות חלב לתינוק שלך״.‬
‫השוטר?‬ ‫-השוטר.‬
‫תודה לשוטרים האלה. אני מודה לכם.‬ ‫הם לקחו אותי לקנות חלב לתינוק שלי.‬
‫אני מובטלת בגלל הקורונה, ואין לי הכנסה.‬
‫אני זוכרת שאימא שלי הייתה במצב הזה,‬ ‫ניסתה להשיג אוכל בשבילנו, ו…‬
‫גם אני ראיתי את אימא שלי.‬
‫היא הקריבה למעננו, עבדה בשתי עבודות,‬
‫והתישה את עצמה, רק כדי לגמור את החודש.‬
‫אפליה נגד שחורים בבנקים היא בעיה אמיתית.‬
‫הבנק הזה ישלם את המחיר.‬
‫את והילדים שלך תהיו בסדר.‬
‫אני תמיד חושב שאני במרוץ נגד הזמן.‬
‫יש המון דברים שקורים בעולם, ש…‬
‫אם אתה לא תופס את הרגע,‬
‫שבו מתגבשת תנועה,‬
‫אתה עלול לאבד את התנועה הזאת.‬
‫זה חולף.‬
‫צריך להתאמץ עוד ועוד.‬
‫אלה באמת חדשות מצוינות, אחי.‬
‫- בן קראמפ, גיל 23 -‬
‫- אוניברסיטת פלורידה סטייט‬ ‫אחוות אומגה פסי פי -‬
‫תובילו אותי,‬
‫או לכו בעקבותיי,‬
‫או זוזו מדרכי.‬
‫״אומגה פסי פי״ תוביל את המהפכה!‬
‫אופטימיות.‬
‫נחישות.‬
‫ניסיון להגדיר דימוי עצמי.‬
‫האחווה שלי, ״אומגה פסי פי״,‬
‫נתנה לי יסוד לאדם שעמדתי להיות.‬
‫היינו שחורים צעירים שהאמינו‬
‫שיש לנו זכות להגשים את החלום האמריקאי,‬
‫לא פחות מאף אחד אחר.‬
‫האמנו שנצא לעולם ונשנה אותו.‬
‫- וירג׳יניה -‬
‫סבי גידל אותי, בין השאר.‬
‫הוא לימד אותנו, ואותי, להיות חקלאי.‬
‫- ג׳ון בויד‬ ‫חקלאי -‬
‫הוא לימד אותי שאם תטפח את האדמה,‬
‫האדמה תמיד תטפח אותך.‬
‫- תיק: חקלאים שחורים -‬
‫60,000 קילומטר רבוע של אדמות‬ ‫היו בבעלות חקלאים שחורים בארה״ב.‬
‫והיום, רק כ־12,000 קמ״ר‬ ‫בבעלות חקלאים שחורים.‬
‫בתחילת המאה ה־20,‬
‫היו מיליון משפחות של חקלאים שחורים.‬
‫והיום, אנחנו…‬ ‫בערך, לפי מפקד האוכלוסין, כ־45,000.‬
‫יש לנו היסטוריה עשירה.‬
‫אפילו היום, רוב אמריקה הלבנה‬
‫לא יודעת שיש חקלאים שחורים.‬
‫זאת מכה מתחת לחגורה לאחד כמוני.‬
‫היי, אימא.‬
‫אני עם ג׳ון בויד,‬ ‫נשיא אגודת החקלאים השחורים,‬
‫ואשתו, קארה,‬
‫היא מלאמברטון.‬ ‫-אוקיי.‬
‫אז אימא, אנחנו כאן בחווה של ג׳ון.‬
‫אנחנו בנסיעה.‬ ‫-וג׳ון מסביר לי על החווה,‬
‫כי אנחנו נלחמים למען החקלאים השחורים,‬
‫כדי שהתאגידים לא יעלימו אותם מהעולם.‬
‫נכון.‬
‫הם מעדיפים לגרש אותנו מהחוות שלנו,‬
‫ולהביא אוכל מסין, ממקסיקו, ומכל מקום אחר.‬ ‫-נכון, אימא!‬
‫ואני מהכפר, ואני אוהבת אוכל מהכפר.‬
‫פה בטלהאסי,‬ ‫אין להשיג שעועית לימה מנוקדת ואפונה…‬
‫תגיד לה שאשלח לה.‬ ‫-ג׳ון מגדל כאלה בחווה שלו, אימא.‬
‫הוא אומר שהוא ישלח לך.‬
‫תודה לך, ישו!‬
‫את יודעת להכין עלי סלק!‬ ‫-בשבילך.‬
‫שמת בזה נקניק חזיר?‬
‫או מה שמת בזה?‬ ‫-כן.‬
‫זה מעולה.‬
‫כן.‬ ‫-תבוא לעתים קרובות יותר.‬
‫אתה לא מקבל אוכל כזה כל יום?‬ ‫-לא.‬
‫יש דרך להכריח את מונסנטו־באייר‬
‫לעשות בדיקות לחקלאים שחורים?‬
‫כן. זה צריך להיות חלק מההסדר.‬
‫כן. זה מה שאנחנו מבקשים.‬
‫אבא של ג׳ון ריסס.‬
‫וזה לא כמו היום, שיש טרקטורים עם קבינה.‬
‫- קארה בויד‬ ‫חקלאית -‬
‫מדובר על טרקטורים פתוחים.‬
‫כשאתה מרסס, ברור שזה עף עליך.‬
‫הם שפכו את הכימיקלים וערבבו אותם,‬ ‫בלי מסכות ודברים כאלה.‬
‫לא סיפקו להם שום מידע על אמצעי זהירות.‬
‫עכשיו יש לו ירידה לא מוסברת במשקל.‬
‫חושדים שזה סרטן.‬
‫והוא ריסס את הכימיקלים כל חייו.‬
‫הם היו בעיקר של מונסנטו?‬
‫כן. גלייפוסט, שזה ״ראונדאפ״.‬
‫והם לא הכשירו אף אחד?‬ ‫-לא.‬
‫אני די בטוח שהחקלאים‬ ‫הגדולים והמסחריים יותר‬
‫קיבלו מהם הכשרה.‬ ‫-כן.‬
‫אני יודע בוודאות שהם הכשירו‬ ‫את החקלאים האלה.‬
‫הם לא עשו שום בדיקה,‬ ‫למיטב ידיעתי, עם חקלאי שחור.‬
‫אני רוצה לחלק לכם כרטיסי ביקור שלי.‬
‫אני עובד עם צוות שלם של עורכי דין,‬
‫ואנחנו מעורבים בתביעה נגד מונסנטו ובאייר‬
‫סביב הכימיקל ״ראונדאפ״.‬
‫קיבלתם ממונסנטו אימון והכשרה‬ ‫על השימוש בחומרים?‬
‫לא.‬
‫ההכשרה שלי הייתה פתיחת האריזה,‬
‫הסרת הפקק המתברג, ושפיכת החומר.‬
‫רק נזהרתי שזה לא יתיז עליי.‬
‫שלחו לכם אילו שהן הוראות, או משהו במחשב,‬
‫שהסביר לכם איך להשתמש‬ ‫בכימיקלים הקטלניים האלה?‬
‫כמו אצלו, פשוט הייתי פותח את הקופסה,‬
‫ושופך את מה שצריך לשפוך, ומרסס.‬
‫אתם יודעים אם עברתם בדיקה רפואית‬
‫לגילוי לימפומה שאינה הודג׳קין?‬
‫לא.‬
‫אף אחד משניכם?‬ ‫-לא.‬
‫אני חושב שהם לגמרי‬ ‫לא מחוברים למה שקורה.‬
‫אולי הם לא חיים במציאות שאנחנו חיים בה.‬
‫הייתי שחור כל חיי,‬
‫ואני חושב שהקהילה השחורה תגיב באופן ש…‬
‫אם העירייה לא תפתור את זה,‬
‫ואם פסק הדין יהיה‬
‫דומה לפסקי דין היסטוריים‬ ‫בתיקים שבהם שוטרים הרגו שחורים,‬
‫זה יהיה רע לכולם‬
‫היינו במו״מ אינטנסיבי עם עיריית מיניאפוליס‬
‫כמעט מיד אחרי מותו הטרגי בעינויים‬ ‫של ג׳ורג׳ פלויד.‬
‫אמרנו ״לא, לא תשלמו‬ ‫את הסכום הסטנדרטי,‬
‫בין 1 ל־3 מיליון דולר״.‬
‫זה היה מחיר השוק של חייו של אדם שחור.‬
‫דרשנו מהם לשלם סכום היסטורי,‬ ‫על ג׳ורג׳ פלויד,‬
‫אחרת לא נסכים להסדר.‬
‫יש לו חוצפה‬
‫להגיד שאין לנו זכות.‬
‫במילים אחרות,‬ ‫״אל תדחפו את האף ואל תתקרבו לקנטאקי״.‬
‫בבקשה תיזהר.‬
‫תיזהר מאוד מאוד.‬
‫כן, אדוני.‬
‫תודה, דאריל.‬
‫בבקשה, גבר.‬
‫…הפגנות בבירה.‬
‫היריבה, איימי מקגראת׳,‬
‫שמתמודדת עם מנהיג הרוב בסנאט,‬ ‫מיץ׳ מקונל.‬
‫המועמדת הדמוקרטית לסנאט מקנטאקי‬ ‫מצטרפת אליי‬
‫בשלביו האחרונים של הקמפיין.‬
‫תכף נשוב. הישארו איתנו.‬
‫גבר…‬ ‫-זאת לואיזיאנה?‬
‫כן, מצביעים.‬ ‫-לואיזיאנה תהיה כחולה או אדומה?‬
‫כל פעם שאני מסתכל, אני רואה רק אדום.‬
‫לא ראיתי שום כחול.‬ ‫-הכחולים צריכים לצאת לקלפיות.‬
‫כשאני רואה את הזבל הזה על המסך,‬ ‫אני אומר…‬
‫״הם כמו הקריפס והבלאדז״.‬
‫אתה יודע, בפלורידה היה כלל מטורף המון זמן.‬
‫אם ישבת בכלא,‬
‫אסור לך להצביע לעולם.‬
‫רק עבריינים מורשעים?‬
‫אם היית עבריין מורשע, לא יכולת להצביע.‬ ‫-וואו.‬
‫עם היסטוריית המעצרים שלי,‬ ‫וכל מה שעברתי בחיי,‬
‫לא היו לוקחים אותי אפילו‬ ‫לעבודה במתקן של מי שפכים.‬
‫כשבן שכר אותי, הוא הציל את חיי.‬
‫רומם אותי לדעת שמישהו מאמין בי.‬
‫סילקי הוא בן משפחה.‬
‫סילקי הוא אח.‬
‫כינוי החיבה שלו אצלנו הוא ״סילקי סלים״,‬
‫כי זה היה הכינוי שלו ברחובות,‬
‫כשהוא היה בכנופיית רחוב,‬ ‫״הקריפס״, והוא היה גנגסטר כבד.‬
‫לא…‬
‫טוב.‬
‫זה שם…‬
‫מידה 44. נראה אם זה יתאים.‬
‫עולות בקלות, נוחות…‬
‫אקנה את זה.‬
‫איזו מציאה.‬
‫- פלורידה -‬
‫אני רוצה להסביר איפה המפעל הזה.‬
‫הוא בקצה העיר, קרוב לכלא, קרוב לקזינו,‬
‫בשכונה שהיא בעיקר של שחורים.‬
‫זו בהחלט שכונה שרוב תושביה לא לבנים.‬
‫הבגדים מכוסים באבק עופרת,‬
‫ועל הז׳קט וכל השאר,‬
‫והם חוזרים הביתה, פושטים אותם,‬
‫ועכשיו העופרת נמצאת בבית.‬
‫16 ילדים, מאז שנת 2000,‬
‫אובחנו כבעלי רמה גבוהה של עופרת בדם.‬
‫רק שתדעו,‬ ‫״גופר״ מרוויחים 40 מיליון דולר בשנה.‬
‫זה מה שראינו בפלינט,‬
‫ולכן הגענו להסדר היסטורי‬
‫על סכום של 614 מיליון דולר,‬
‫הסכום הגבוה ביותר ששולם לילדים בארה״ב.‬
‫- תיק: מפעל הסוללות ״גופר״ -‬
‫מר בראון, אמרת להם שאתה מודאג בגלל העופרת.‬ ‫-כן.‬
‫זו הייתה הדאגה הכי גדולה.‬
‫כמה זמן עבדת ב״גופר״?‬
‫עבדתי ב״גופר״ משנת 2011.‬
‫באותה תקופה, התקשיתי למצוא עבודה טובה.‬
‫- קונגנום בראון‬ ‫עובד ״גופר״ לשעבר -‬
‫כשהגעתי לשם, היינו 30 איש.‬
‫טוב.‬ ‫-כולנו היינו שחורים.‬
‫כולנו היינו… בתקופות מבחן,‬ ‫עם הרשעות, מה שזה לא יהיה…‬
‫בקיצור, היינו מוחלשים.‬
‫והמשכורת הייתה טובה, נכון?‬ ‫-לא.‬
‫המשכורת הייתה 11.63 דולר לשעה.‬ ‫-טוב.‬
‫ב־2011.‬
‫אז יותר משכר מינימום, אבל…‬ ‫-כן.‬
‫הבן שלי רק בן 7 היום.‬
‫אצטרך לטפל בו למשך שארית חייו,‬
‫בגלל כל המחלות שאובחנו אצלו.‬
‫הוא לא יכול אפילו‬ ‫ללמוד בבית ספר רגיל כרגע.‬
‫כן.‬
‫התקשרה אליי מישהי שעבדה במשרד הבריאות.‬
‫היא התקשרה ורצתה לדעת‬
‫אם אני מודעת לזה שיש לבן שלי עופרת בגוף.‬
‫ואמרתי לה שכבר דיברתי על זה‬ ‫עם רופא הילדים.‬
‫שרופא הילדים הסביר,‬ ‫ושאנחנו נוקטים בכל אמצעי הזהירות.‬
‫היא אמרה, ״הוא הילד ה־17 שמצאנו״.‬ ‫שאלתי מה זאת אומרת.‬
‫היא אמרה, ״ספרי לי איפה אבא שלו״.‬
‫אמרתי ״לא יודעת״.‬
‫היא שאלה איפה הוא עובד.‬
‫אמרתי שהוא עובד ב״גופר״,‬
‫והיא ישר אמרה ״אלוהים״.‬
‫אמרתי לה, ״מה זאת אומרת״?‬
‫היא אמרה שכל הילדים ברשימה‬ ‫הם ילדים של גברים שעובדים ב״גופר״,‬
‫גדלתי בכנסייה דומה מאוד לזאת.‬
‫כשהגעתי הנה אמרתי ״אלוהים,‬
‫אם אימא שלי הייתה כאן איתי,‬
‫היא הייתה אומרת ׳הללויה׳״.‬
‫זה לא רק מאבק בגזענות ובאפליה,‬
‫ובמקרים של ירי ע״י שוטרים,‬
‫זה מאבק בגזענות ובאפליה‬
‫בכל מקום שהיא מראה את פרצופה המכוער.‬
‫ולעתים קרובות מדי,‬
‫גזענות סביבתית משפיעה על הקהילות שלנו.‬
‫אז זאת הסיבה שאנחנו כאן, בטמפה, פלורידה,‬
‫מפני שבמפעל הסוללות ״גופר״,‬
‫במזרח טמפה,‬
‫הרווחים היו חשובים להם יותר מהבטיחות.‬
‫וזה הזכיר לכם את הסרט‬ ‫״ארין ברוקוביץ׳״,‬
‫כשראיתם שהחיים של ילדיכם נהרסים.‬
‫אז בואו נפעל למען הילדים במזרח טמפה,‬
‫מפני שהחיים שלהם חשובים.‬
‫אנחנו אומרים לכל מי שמכיר מישהו‬
‫שגר במזרח טמפה,‬
‫שיתקשר לשון שו.‬
‫תכתוב גם שם, בבקשה. שם ומספר.‬
‫אלה אתה ואבא שלך?‬ ‫-זה אבא שלי.‬
‫טוב. כתוב בבקשה את השם והמספר שלך.‬
‫אנחנו, שון ואני… שון ייצור איתכם קשר.‬
‫קיבלת כרטיס ביקור?‬ ‫-כן, תודה.‬
‫ותתקשר אלינו בבקשה. בן כמה אבא שלך?‬
‫הוא בן 62.‬
‫כמה זמן הוא עבד שם?‬ ‫-בערך חמש שנים.‬
‫טוב.‬ ‫-חמש־שש שנים, נראה לי.‬
‫בהחלט נרצה לדבר איתו.‬ ‫-טוב.‬
‫שאלוהים יברך אותך, אחי.‬
‫תראו, יורד גשם.‬
‫תצטרכו לצאת החוצה למים…‬
‫תבורכו. תמשיכו לעשות עבודת קודש.‬
‫תתפלל למעננו.‬ ‫-כן.‬
‫והרי מבזק:‬
‫מצב חירום בלואיוויל, קנטאקי,‬ ‫לאחר שחבר המושבעים הגדול החליט‬
‫שלא להגיש כתב אישום נגד שלושה שוטרים‬ ‫בפרשת הריגתה של בריאונה טיילור.‬
‫היי, אימא.‬
‫הלב נשבר.‬
‫אין צדק לבריאונה.‬
‫אני חושבת שעומדים לשרוף את קנטאקי.‬
‫נתפלל שזה לא יקרה.‬ ‫-זה לא שווה את זה.‬
‫נתפלל שזה לא יקרה, אימא.‬
‫תגיד להם שכואב לי הלב.‬
‫כן, אימא.‬ ‫-אוהבת אותך.‬
‫גם אני אוהב אותך, אימא. ביי.‬ ‫-ביי.‬
‫- קנטאקי -‬
‫אחרי חודשים של מו״מ קדחתני,‬
‫צוות המשפטנים שלנו‬ ‫הגיע להסדר בפרשת בריאונה טיילור,‬
‫על סכום שיא של 12 מיליון דולר,‬
‫וזה טרגי שלא הוגש כתב אישום פלילי,‬
‫אבל אנחנו לא שולטים בזה.‬
‫אני מדבר עם גייל?‬
‫איך מתמודדת המשפחה עם האבל?‬ ‫פסקו להם 12 מיליון דולר פיצויים,‬
‫אז ברמה כלשהי, מישהו חשב‬
‫שנעשה עוול במקרה הזה.‬
‫כשלא מוגש כתב אישום,‬ ‫כשאף אחד לא יישא באחריות על מות הבת שלהם…‬
‫את יודעת, גייל קינג, זה הדבר הקשה.‬
‫הסדר הפיצויים בתביעה האזרחית‬ ‫היה בעל חשיבות רבה מבחינות רבות.‬
‫הוא הציב תקדימים לרפורמה מערכתית,‬
‫ואמר משהו על הערך‬ ‫של חייהן של נשים שחורות בחברה.‬
‫מצד שני, כפי שאמרה טמיקה פאלמר…‬
‫- קרוביה של בריאונה טיילור -‬
‫היא רצתה לקיחת אחריות,‬ ‫כדי שזה ישמש כגורם מרתיע.‬
‫כשאתה מגיע לעיר,‬ ‫אני כמעט יכול לשמוע…‬
‫״אוי… *קללה*.‬
‫בן קראמפ הגיע.״‬
‫ובכן, אני מגן ללא עכבות‬
‫על חיי שחורים,‬
‫על החירות השחורה, ועל האנושיות השחורה.‬
‫ולכן אני גאה להיות‬ ‫עורך דין בתחום זכויות האזרח,‬
‫שמאמין שהעיקר הוא‬ ‫המושגים הרומנטיים האלה,‬
‫של חירות וצדק לכול.‬
‫ייתכן שזה היה מרשים יותר, מה שאמרת הרגע,‬
‫אילו עשית את זה ללא תמורה.‬
‫אילולא הרווחת מזה כסף רב.‬
‫ובכן, אגיד לך, טד,‬
‫המחלקה של המשרד שלי‬ ‫שעוסקת באלימות משטרתית‬
‫היא המחלקה הכי פחות רווחית במשרד שלי.‬
‫על כל בריאונה טיילור‬
‫יש מאה בני אדם שחורים וחומים‬
‫שנהרגו ע״י המשטרה בלי שום הצדקה,‬
‫שאני לא מרוויח מהם אגורה,‬
‫אבל אני מייצג אותם מפני שזה המעשה הנכון.‬
‫למה לדעתך זה מטריד אותם…‬
‫ואני מדברת על שחורים עכשיו, לא על לבנים.‬
‫אני מדברת על אנשים‬ ‫שמפוררים את הקהילות שלנו מבפנים,‬
‫שאומרים שזה הכול בשביל הכסף.‬
‫למה לדעתך אנשים מרירים כל כך‬
‫כלפי אנשים שאיבדו בני אדם יקרים,‬
‫שצריכים עכשיו לגדל את ילדיהם,‬
‫שהשאירו מאחור קרובי משפחה שהיו תלויים בהם.‬
‫למה קשה כל כך לאנשים להבין‬
‫שהדרך היחידה להשיג צדק, בדין האזרחי,‬
‫היא באמצעות פסיקות פיצויים?‬
‫היית חושבת שכולם יהיו בעד זה.‬
‫מה הם רצו…‬
‫הם אומרים ״טוב, לא…‬
‫שחורים, אל תיקחו פיצויים על האובדן שלכם,‬
‫אבל זה בסדר אם אתם מקבלים פירורים.‬
‫אנחנו חושבים שזה יותר מדי כסף.״‬
‫ודרך אגב, עניין שאין לכם שליטה עליו,‬
‫כמו העניין הפלילי, ש…‬
‫אם תיזכרי בשיעורי האזרחות בתיכון,‬
‫את יודעת שזה נמצא בשליטה מוחלטת‬ ‫של נבחר ציבור.‬
‫הם אומרים ״לא, שימו את מבטחכם בהם,‬
‫ואל תסכימו לפיצויים הכספיים האלה‬
‫שיכולים לשנות את המצב הפיננסי‬
‫של המשפחה שלכם למשך דורות״.‬
‫אילולא הסבת את תשומת הלב,‬ ‫ב־10-12 השנים האחרונות…‬
‫עכשיו ראינו שינוי הדרגתי.‬
‫מאז רצח ג׳ורג׳ פלויד,‬
‫מעל 100 ערים ביצעו‬ ‫רפורמה משטרתית כזאת או אחרת.‬
‫- שחורות מזועזעות‬ ‫מהפסיקה בפרשת בריאונה טיילור -‬
‫איך נראה הצדק בעיני המשפחה שלך?‬
‫בסופו של דבר, צדק פירושו הרשעה.‬
‫- פילוניז, אחיו של ג׳ורג׳ פלויד -‬
‫במקרים רבים, ראיתי אפרו־אמריקאים נרצחים,‬
‫מבלי שאף אחד מורשע.‬
‫בתיק ג׳ורג׳ פלויד, אני מכפיל את המאמצים.‬
‫אנחנו חייבים לקבל הרשעה.‬
‫אסור להוריד את הרגל מהגז.‬
‫לא הסכמתי שפרשת‬ ‫טרייבון מרטין תחזור על עצמה.‬
‫אתה חושב שהפסיקה הייתה שונה‬
‫אילו הגזעים שלהם היו הפוכים?‬
‫אילו ג׳ורג׳ זימרמן היה שחור‬ ‫וטרייבון מרטין היה לבן?‬
‫ובכן, אנחנו יודעים‬ ‫שנער לא חמוש, בן 17, נהרג,‬
‫ואני חושב שכל אמריקה צריכה לעשות חשבון נפש‬
‫כדי להבין איך אנחנו, כחברה,‬ ‫יכולים ללמוד מהטרגדיה הזאת,‬
‫ואיך אפשר לדאוג שהיא לא תחזור על עצמה.‬
‫היינו המומים אחרי שרוצחו של טרייבון מרטין‬
‫שוחרר ללא שום תנאים וללא שום עונש.‬
‫ראיתי מאות רבות של תיקים כאלה.‬
‫בדרך כלל, כששוטרים הורגים‬
‫נערים שחורים ונערים היספניים,‬
‫לא עושים להם כלום.‬
‫אבל בזכות צילומי הווידאו,‬
‫אני רוצה להאמין שהתוצאה תהיה שונה.‬
‫זאת ההזדמנות הטובה ביותר שלנו‬
‫לדאוג ששוטרים ישלמו מחיר‬ ‫על הריגת בן מיעוטים, ו…‬
‫למרבה הצער,‬
‫זה…‬
‫שומעים הרבה…‬
‫אפרו־אמריקאים רבים, מהדור המבוגר, אומרים…‬
‫אתה יודע,‬
‫״אנחנו לא מצפים‬
‫לצדק ושוויון.‬
‫זו לא המציאות שלנו״.‬
‫אני מניח שימים יגידו.‬
‫היסטוריה‬
‫זאת היסטוריה.‬
‫יופי!‬ ‫-יופי, ברוק!‬
‫כל הכבוד!‬
‫כן!‬
‫תכבי את כולם.‬
‫לצערי, אני נמצא הרבה בנסיעות.‬
‫לכן אני רחוק מהמשפחה שלי.‬
‫יום הולדת שמח!‬
‫נראה שבכל פעם שאני בא הביתה,‬
‫הבת שלי גדלה בעוד כמה סנטימטרים.‬
‫״שופט ועורך דין״.‬
‫טוב.‬ ‫-״בנג׳מין קראמפ״…‬
‫אשתי והבת שלי, אימא שלי,‬ ‫כל המשפחה שלי,‬
‫נאלצים להקריב הרבה.‬
‫ואני אסיר תודה להם.‬
‫סילקי סלים.‬
‫דבר אליי מהר. הרגע נחתתי.‬
‫המשפחה… נורא קשה להם כרגע.‬
‫צריך להמשיך להפעיל לחץ,‬ ‫כי אנשים ישכחו מזה.‬
‫מחר יהרגו מישהו אחר.‬
‫נסעתי משם כי פחדתי לצאת מהרכב.‬
‫מי שם?‬
‫- אילינוי -‬
‫למה יריתם עלינו?‬
‫מי ירה בך?‬
‫- תיק: טפארה וויליאמס -‬
‫השוטר ירה עלינו.‬
‫כל הזמן צעקתי ״אני לא חמושה״.‬
‫אמרתי ״בבקשה אל תירו, יש לי תינוק״.‬
‫״יש לנו תינוק״.‬
‫הם השכיבו את מרסליס על הקרקע‬ ‫וכיסו אותו בשמיכה.‬
‫אני יודעת שהוא עוד היה בחיים.‬
‫ולקחו את זה ממני, במקום לתת…‬
‫אוי…‬
‫תודה, בן.‬ ‫-אנחנו מאמינים בך.‬
‫כל הצוות שלי זמין לכם בכל עת.‬
‫טוב.‬ ‫-טוב. תבורך.‬
‫מה שלום טפארה, לדבריהם?‬
‫היא אומרת ״אימא,‬ ‫אני הולכת לישון וחולמת על זה״.‬
‫היא אומרת ״אימא,‬ ‫הרגו אותו. אני מפחדת״.‬
‫היא תצטרך הרבה טיפולים.‬
‫בגלל מרסליס.‬
‫היא סובלת מ״אשמת ניצוֹלים״.‬
‫קשה לה עם העובדה שהיא זאת ששרדה,‬
‫אז היא בהחלט תצטרך טיפול.‬
‫כן, אתה יודע… כל זה חדש לי.‬
‫זה ממש כמו חלום בשבילי.‬
‫לפעמים אני רוצה פשוט לחזור לישון.‬
‫בהחלט.‬ ‫-כאילו…‬
‫מה שקורה זה ש…‬
‫כשיש מקרה כמו זה,‬
‫המשטרה שולחת צוות שלם של חוקרים‬
‫שיחקרו את הרצח.‬
‫הם דופקים קודם כול בדלת,‬
‫וברוב המקרים, הם מחפשים את הצילומים,‬
‫כדי שיוכלו ליצור את הנרטיב‬ ‫שהם רוצים ליצור.‬
‫אז אנחנו צריכים לעמוד בקצב כמה שיותר מהר.‬
‫עורך הדין רומנוצ׳י, והצוות המשפטי שלנו,‬
‫יבדקו את המקרה מכל ההיבטים,‬
‫מההתחלה ועד הסוף, לטויה.‬
‫עכשיו תשמעו מ…‬
‫אחותה של טפארה,‬
‫סשה.‬
‫וזה מרגש מאוד. מסשה וויליאמס.‬
‫״האמת היא שנמאס לי‬
‫האפשרויות מועטות‬
‫אני מנסה להתפלל‬
‫אבל איפה אתם?‬
‫נגמר לי מהכנסייה‬
‫פגועה ומבולבלת‬
‫אני לא יכולה לזייף‬
‫מה נשאר לעשות?״‬
‫תדאג שיעשו מה שהם יודעים לעשות.‬ ‫אבינו, אני מבקשת את זה בשמך.‬
‫אני לא מבקשת פחות ולא יותר, אבינו.‬
‫רצונך יאיר עלינו.‬
‫על משפחתם, על משפחתנו,‬
‫ועל כל משפחה אחרת שנפגעה מזה.‬
‫היום אני מבקשת זאת ממך, בשמך. אמן.‬ ‫-אמן.‬
‫אני חושב לעתים קרובות על זה ש…‬
‫אני מכיר את האנשים האלה רק לאחר מותם.‬
‫- פלורידה -‬
‫איך היה אילו הכרתי אותם בחייהם?‬
‫- תיק: איי־ג׳יי קרומס וסנסיר פירס -‬
‫יש לי סיוט חוזר שזמני אוזל.‬
‫זה מייסר.‬
‫איך אוכל למנוע את שברון הלב‬ ‫של האם הבאה או האב הבא?‬
‫זו לא הייתה צריכה להיות לוויה.‬
‫זו הייתה צריכה להיות מסיבת סיום.‬
‫בן 19…‬
‫- תיק: פרד קוקס -‬
‫פרדריק קוקס הבן.‬
‫- צפון קרוליינה -‬
‫שמו מצטרף לשורה של נערים שחורים שלנו‬
‫שנרצחו מבלי שמישהו ייענש על כך.‬
‫- #חייו_של_פרד_חשובים -‬
‫אני לא מבין, אמריקה,‬
‫אלפי אנשים יכולים להסתער על גבעת הקפיטול,‬
‫ואתם יכולים לנהוג כלפיהם בריסון,‬
‫ואתם יכולים להרגיע את הרוחות,‬
‫ואתם יכולים להשתמש בהכשרה שקיבלתם,‬
‫אבל כשמדובר בצעיר שחור,‬
‫כשמדובר בגבר צעיר, שחור,‬
‫אתם קודם כול יורים, ואז שואלים שאלות.‬
‫אז השאלה היא,‬
‫למה השוטרים באמריקה‬
‫ממשיכים לירות בשחורים שלא לצורך?‬
‫- צדק לפרד -‬
‫פרדריק קוקס,‬
‫נורה בגבו.‬
‫אלוהים! אני לא יכולה…‬
‫הוא פותח את הדלת.‬
‫הוא מכניס את טוואריס ואת ויויאן‬ ‫דרך הדלת הזאת.‬
‫הילד שלי. הילד היחיד שלי.‬
‫הוא לקח ממני את בני היחיד.‬
‫אמן.‬
‫אני חייב להתרכז במנוחה.‬
‫נראה לי שהגוף שלי אומר לי.‬
‫מצאתי את עצמי משתעל.‬
‫אסור לי לחטוף צינון עכשיו.‬
‫אבל אני ישן מעט מאוד.‬
‫עשיתי מה שביקשת.‬ ‫ניסיתי לשכנע אותו לאכול ארוחת בוקר.‬
‫כן, הוא ביקש.‬
‫אשתי, הבת שלי, אימא שלי,‬
‫כל האנשים שאני אוהב אומרים לי,‬
‫״תאט את הקצב״.‬
‫אני לא יכול להאט את הקצב, כי…‬
‫אתה מרגיש כאילו הזמן שלך אוזל.‬
‫השותפים שלי היו מעדיפים‬ ‫שלא אעסוק בתיקים של זכויות האזרח.‬
‫הם חושבים שעשיתי מספיק.‬
‫הם תמיד אומרים לי,‬
‫״בן, אנחנו עושים כסף בקלות רבה יותר,‬
‫ויותר כסף, מתיקים מסוגים אחרים.‬
‫למה אתה ממשיך לעסוק‬ ‫בתיקי זכויות האזרח האלה״?‬
‫הם חוששים מאוד לביטחוני.‬
‫הם חוששים מאוד לבריאותי הנפשית.‬
‫הם חוששים מאוד למשפחה שלי,‬
‫שאני נאלץ לבלות זמן כה רב הרחק ממנה.‬
‫תסבירי לי שוב, ג׳ניי,‬ ‫איך הגענו לאמץ את הכלב הזה.‬
‫טוב. מיס ברוקלין מבקשת כלב כבר…‬
‫כמה זמן, שנה וחצי?‬
‫שנתיים.‬ ‫-שנה וחצי או שנתיים.‬
‫אז לפני שבועיים, היא פונה אליי בדמעות,‬
‫ואומרת ״אימא, אני ממש רוצה כלב״.‬
‫היא אומרת, ״ואפילו בבית הספר,‬ ‫לכולם יש חיות מחמד,‬
‫והם מספרים על חיות המחמד שלהם,‬
‫ואני מספרת על סקיילר״.‬ ‫אספר לך מה זה סקיילר.‬
‫סקיילר הוא כלב צעצוע‬
‫שקניתי לפני שנים ב״ויקטוריה סיקרט״,‬
‫שתמיד ישב על המעקה שלי.‬
‫ובשבועות האחרונים, היא…‬
‫היא אפילו קנתה לו רצועה,‬
‫העמידה פנים שהוא כלב אמיתי וכל זה.‬
‫אז זאת הסיבה שאני…‬
‫״אני חייבת למצוא כלב לבת שלי.״‬
‫ובייחוד העובדה שהיא ממציאה סיפורים‬
‫על כלב לא אמיתי.‬
‫ברוקלין, את קמה כל בוקר‬ ‫ומוציאה אותו לעשות צרכים,‬
‫או שאנשים אחרים עזרו לך?‬
‫לא.‬ ‫-אנחנו צוות.‬
‫לא. אני ואימא, אנחנו צוות.‬
‫ג׳ניי, את כמו במאית גרועה כרגע.‬
‫הוא נהיה כלב נהדר למשפחה שלנו.‬
‫הוא חלק מהמשפחה שלנו.‬
‫ובן, אתה תאהב אותו.‬
‫טוב. ברוקלין קראמפ,‬
‫את האחראית הבלעדית על הכלב הזה,‬
‫לכל החיים.‬
‫בסדר.‬
‫טוב. אל תשכחי.‬
‫טוב.‬
‫אוהב אתכן. ביי.‬
‫גם אותך.‬
‫ביי!‬
‫- מינסוטה -‬
‫אני חושב שכמו רוב בני האדם,‬
‫סרטון העינויים של ג׳ורג׳ פלויד‬
‫צרוב במוח שלי.‬
‫אתה רואה אותו מתחנן‬
‫לקצת אוויר,‬
‫ובכל זאת, הם לא עושים כלום.‬
‫כשאתה שוכב במיטה בלילה,‬
‫ואתה מנסה לחשוב על אסטרטגיות משפטיות,‬
‫זה בא לך.‬
‫״מה אני יכול לעשות‬ ‫כדי לדאוג שייעשה צדק?״‬
‫נראה שאין להם מספיק קולות.‬
‫לא?‬
‫לא…‬
‫לא למה שאנחנו דורשים.‬
‫זה מצבנו, אני מניח.‬ ‫-טוב.‬
‫הם חושבים שהם לא בדרך הנכונה,‬ ‫והם לא רוצים להמשיך בה.‬
‫אבל אני אומר,‬ ‫״התיק הזה לא יהיה קו פרשת המים״.‬
‫לא. לא התיק הזה.‬
‫הם ישלמו מחיר.‬
‫הם ישלמו מחיר כבד יותר‬ ‫באבטחה ובמחיר האנושי.‬
‫טוב, שותף. אוהב אותך.‬ ‫-תודה, חבר. ביי.‬
‫אם הם לא מציעים את הסכום הנכון…‬
‫- אנטוניו רומנוצ׳י -‬
‫צריך להבהיר להם: אנחנו לא ניכנע.‬
‫התיק הזה חייב ליצור תקדים.‬
‫אחרת, זה לא יכבד את זכרו של ג׳ורג׳ פלויד.‬
‫בוא נעטה את השריון שלנו,‬
‫מפני שאם הייתה אי־פעם סיבה לצאת למלחמה,‬
‫הסיבה היא ג׳ורג׳ פלויד.‬
‫בן, לפני כמה רגעים,‬
‫העירייה הודיעה על ישיבה בדלתיים סגורות‬ ‫לדיון בתביעה האזרחית שלך נגד העירייה.‬
‫מקור בעירייה מסר לנו‬
‫שהם דנים באפשרות של הסדר.‬ ‫מה תהיה המשמעות של זה מבחינת משפחת פלויד?‬
‫אני חושב שכמו בפרשת בריאונה טיילור,‬
‫ההנהגה העירונית צריכה לגלות אחריות.‬
‫לא מספיק להגיד שאכפת להם.‬
‫הם צריכים להראות שאכפת להם.‬
‫ואין להם שליטה‬ ‫על מה שיקרה בבית המשפט הפלילי.‬
‫אבל מה שהם יכולים לעשות‬ ‫זה להראות מנהיגות אחראית,‬
‫אל מול הטרגדיה הנוראה הזאת,‬
‫זה היה רגע היסטורי בתולדות ארה״ב.‬
‫אתה חושב שיש סיכוי שיהיה הסדר עוד היום?‬
‫הכול יכול להיות.‬
‫טוב.‬
‫- הצבעה על הסדר פיצויים אזרחי‬ ‫בפרשת ג׳ורג׳ פלויד -‬
‫אז הנה אנחנו.‬
‫מועצת העיר נמצאת כרגע בישיבה.‬
‫הם יצאו ויערכו הצבעה פומבית.‬
‫הנה זה בא.‬ ‫-כאן קייסי.‬
‫אני מאמין שיש לנו את התוצאות‬
‫מכל חברי מועצת העיר, בפורום הציבורי הזה.‬
‫נא להקריא לפרוטוקול.‬
‫חברת המועצה גודמן מציעה לאשר‬ ‫הסדר ליישוב כל דרישותיה‬
‫של התובעת, קארין נלסון שייפר,‬
‫באת כוחו של קרוביו של ג׳ורג׳ פ. פלויד הבן,‬
‫תיק אזרחי מס׳ 201577,‬
‫בתשלום סכום של 27 מיליון דולר‬
‫לבני משפחתו של ג׳ורג׳ פ. פלויד הבן.‬
‫ההצעה מאושרת. אני מאשררת את ההצעה.‬
‫הסדרן ינהל את ההצבעה.‬
‫חבר המועצה פלטשר.‬ ‫-בעד.‬
‫חבר המועצה שרודר.‬ ‫-בעד.‬
‫חבר המועצה אוסמן.‬
‫חבר המועצה קנינגהם.‬ ‫-בעד.‬
‫חבר המועצה אליסון.‬
‫בעד.‬
‫חברת המועצה גודמן.‬ ‫-בעד.‬
‫חבר המועצה ג׳ונסון.‬ ‫-בעד.‬
‫חברת המועצה פליסאנו.‬ ‫-בעד.‬
‫חבר המועצה גורדון.‬ ‫-בעד.‬
‫חברת המועצה קאנו.‬
‫בעד.‬
‫חבר המועצה רייך.‬ ‫-בעד.‬
‫חבר המועצה אוסמן.‬ ‫-בעד.‬
‫סגן נשיא המועצה, ג׳נקינס.‬
‫בעד.‬
‫נשיאת המועצה, בנדר.‬
‫בעד.‬
‫13 הצביעו בעד.‬
‫ההצעה מאושרת.‬
‫אני רק רוצה להבהיר שמועצת העיר מיניאפוליס‬
‫אישרה פה־אחד תשלום פיצויים‬ ‫בסך 27 מיליון דולר ליישוב התביעה האזרחית…‬
‫אני מקווה שתשומת הלב תתמקד‬ ‫בקולותיהם של בני המשפחה,‬
‫ושהם יקבלו במה לכל מה שירצו לחלוק.‬
‫שום סכום כספי לא יהווה פיצוי הולם‬
‫על הכאב והטראומה שמותו‬ ‫של ג׳ורג׳ פלויד גרם למשפחתו.‬
‫מה תגובתך?‬
‫הרגע התבשרת על הסדר פיצויים‬ ‫בסך 27 מיליון דולר.‬
‫מה משמעות הדבר מבחינת משפחת פלויד?‬
‫פירוש הדבר שעיריית מיניאפוליס‬
‫לא רק אמרה שחייו של ג׳ורג׳ פלויד חשובים.‬
‫הם הראו שחייו היו חשובים.‬
‫זה היסטורי.‬
‫הסכום הגבוה ביותר ששולם אי־פעם‬
‫בתביעת נזיקין אזרחית נגד המשטרה,‬
‫בתולדות ארצות הברית.‬
‫היי, אימא. זה אושר.‬
‫העירייה אישרה תשלום פיצויים‬ ‫בסך 27 מיליון דולר למשפחה של ג׳ורג׳ פלויד.‬
‫כן, אלוהים!‬
‫התפללתי שייעשה צדק.‬
‫ההיסטוריה תשפוט אותנו‬
‫לפי מחויבותנו לעקרונות ההומניים שלנו.‬
‫כלומר…‬
‫הדרך תהיה ארוכה.‬
‫מסע ארוך אל הצדק.‬
‫זה רק צעד אחד‬
‫במסע אל הצדק.‬
‫אלוהינו,‬
‫אנו נושאים פנינו אליך.‬
‫אל נחמות,‬
‫בדמעותינו,‬
‫בכאבנו,‬
‫בזעקתנו.‬
‫אתה בחרת בג׳ורג׳ פרי פלויד‬
‫כדי לחולל שינוי בתודעתה‬
‫של אמריקה,‬
‫ושל העולם,‬
‫אל עבר הצדק.‬
‫אלוהים,‬
‫אנחנו עומדים על כתפיהם של אבותינו,‬
‫אשר קבורים מתחת לאוקיינוס האטלנטי ברגע זה,‬
‫ומאמינים בך, שתביא עתיד טוב יותר.‬
‫- כעבור שבועיים -‬
‫- פתיחת משפטו הפלילי של דרק שובין,‬ ‫השוטר שמואשם ברצח ג׳ורג׳ פלויד. -‬
‫היום‬
‫מתחיל משפט היסטורי,‬
‫שישמש כמשאל עם‬
‫על כברת הדרך שעשתה אמריקה‬
‫במסעה‬
‫אל עבר שוויון וצדק לכול.‬
‫מפגינים יצאו אתמול לרחובות‬ ‫בפרברי מיניאפוליס‬
‫לאחר ששוטרת ירתה למוות‬ ‫בדונטה רייט בן ה־20‬
‫לאחר שעצרה את רכבו.‬
‫אני אחשמל אותך! טייזר!‬
‫הולי שיט!‬
‫יריתי בו.‬
‫משרדו של מר קראמפ. אדנר מדבר.‬
‫גם הערב, מתיחות רבה באזור מיניאפוליס.‬
‫הוטל עוצר מערב ועד בוקר‬
‫בליל ההפגנות השני.‬
‫הם מנסים למנוע את הרס העיר.‬
‫בהחלט.‬
‫ניסיון, שומעים אותנו?‬
‫השוטרים הדפו אותם לאחור, אבל…‬
‫אתה מייצג כעת את משפחתו של דונטה רייט.‬ ‫בני המשפחה קראו להרגיע את הרוחות.‬
‫מה תגובתך למה שאתה רואה כעת,‬
‫ברחובות ברוקלין סנטר?‬
‫דון, מן הסתם, זהו רגע של סערת רוחות.‬
‫שוטרים, ברדיוס של 15 ק״מ מבית המשפט,‬
‫עצרו שחור צעיר על ״נהיגה בעודו שחור״,‬
‫עם מטהר אוויר.‬
‫בסופו של דבר הוא נהרג בידי השוטרת הזאת,‬
‫שטוענת שהתכוונה לשלוף את הטייזר שלה,‬
‫וזה פשוט לא ייתכן.‬
‫זה פשוט…‬
‫משהו שלא יעלה על הדעת,‬
‫ששוטרת‬
‫תירה ותהרוג עוד גבר שחור לא חמוש!‬
‫זה משהו ש…‬
‫אם הייתם מספרים לי,‬
‫ואם לא הייתי רואה‬ ‫את פניו של דונטה הקטן,‬
‫ואת הבכי של אמו וסבתו,‬
‫לא הייתי מאמין.‬
‫כי אם אי־פעם היה רגע‬
‫שבו אף אחד באמריקה‬ ‫לא צריך להיהרג בידי שוטרים,‬
‫זה בזמן המשפט הרה הגורל הזה,‬
‫משפטו של דרק שובין.‬
‫אם אתם מוכנים, נצא.‬
‫נמצאים איתנו היום‬
‫אמו ואביו של דונטה,‬
‫קייטי ואוברי רייט.‬
‫גידלנו את הבן שלנו להיות מישהו.‬
‫הוא עמד להיות מישהו.‬
‫הוא היה ילד טוב.‬
‫אני פגוע מאוד. אני לא מדבר הרבה.‬
‫קשה לי מאוד לדבר עכשיו,‬
‫מול קהל וכל זה, אבל…‬
‫בני היה אהוב מאוד. אהבנו אותו מאוד.‬
‫מיס קייטי ומר אוברי,‬
‫אני רוצה להביע את תנחומיי‬
‫בשם הנשיא וסגניתו,‬
‫והבית הלבן כולו,‬
‫בשעת צערכם.‬
‫אנחנו בכוננות גבוהה כרגע, בגלל…‬
‫כל הדברים שקורים כרגע,‬
‫והעובדה שהוא מעורב בכל הדברים האלה‬
‫הופכת אותו ליעד פוטנציאלי‬ ‫לכל מי שעלול לרצות לעשות משהו מטורף.‬
‫אז אנחנו בהחלט שומרים עליו יותר מהרגיל.‬
‫הקוראן הזה מיוחד מאוד בשבילי.‬ ‫לעולם לא אוותר עליו.‬
‫פתחו באש קלשניקוב על הבית שלי,‬
‫והקליע חדר לקוראן הזה,‬ ‫ולספר נוסף שהיה על המיטה שלי.‬
‫אז אני שומר את הקוראן הזה. הוא יקר לי.‬
‫הוא בהחלט יקר לי. כן.‬
‫בן חושב שכולם אוהבים אותו,‬
‫אבל אני אומר לו שצריך לקחת את זה ברצינות,‬
‫כי זו לא תמיד תהיה מצלמה.‬
‫יום אחד עלול להיות אקדח מאחורי המצלמה.‬
‫ובמקביל, ההחלטה שלי ושל בן,‬
‫ללכת ברגל לבית המשפט…‬
‫קיבלנו את ההחלטה הזאת‬ ‫כדי להראות שאנחנו לא הולכים בפחד.‬
‫אני מרגיש שהתביעה מתקדמת היטב,‬
‫אבל אתם יודעים ששום שוטר לא הורשע‬
‫ברצח מדרגה שנייה בתולדות מינסוטה.‬
‫אז חרף העובדה שתחושתי היא טובה,‬
‫אני עדיין קצת בלחץ. אתם יודעים?‬
‫אז עכשיו, הכול נגמר.‬
‫ההחלטה נמצאת בידי המושבעים.‬
‫ולא נקדים את המאוחר.‬
‫אבל אם תתקבל הרשעה,‬
‫כפי שאני מאמין, וכפי שהתפללתי שיקרה,‬
‫לא נסתפק בגזר דין רגיל,‬
‫מפני שזה לא היה פשע רגיל.‬
‫אחת הדוגמאות הטובות ביותר לתביעה של שוטר,‬
‫שהואשם בהריגת אדם שחור באמריקה,‬
‫היא הדוגמה שלך ושל הצוות שלך.‬ ‫אז אנחנו מודים לך.‬
‫עורך הדין של העירייה התקשר ואמר לי‬ ‫שמעדכנים אותם שיש פסק דין.‬
‫שלח לי את דף המסרים שלי. באופן סודי.‬
‫יש לנו פסק דין.‬
‫בסדר.‬
‫טוב, מותק. אוהב אותך.‬ ‫אני חושב שזה סימן טוב.‬
‫טוב, ביי.‬
‫ברגע שבית המשפט יהיה מוכן‬ ‫להקריא את החלטת חבר המושבעים,‬
‫ניקח אתכם לשם בשידור חי.‬
‫לא תפספסו אף רגע.‬
‫- יש פסק דין -‬
‫נא לקום.‬
‫אקריא עתה את פסקי הדין‬
‫כפי שיירשמו בפרוטוקולים‬ ‫של המחוז השיפוטי הרביעי.‬
‫מדינת מינסוטה, מחוז הנפין,‬
‫בית המשפט המחוזי, המחוז השיפוטי הרביעי.‬
‫מדינת מינסוטה, התובעת,‬ ‫נגד דרק מייקל שובין, הנאשם.‬
‫פסק הדין, סעיף 1.‬
‫תיק בית המשפט 27-CR-20-12646.‬
‫אנו, המושבעים, כנאמר לעיל, לגבי סעיף 1,‬
‫רצח בשוגג מדרגה שנייה בעת ביצוע עבירה,‬
‫קובעים כי הנאשם אשם.‬
‫אותה כותרת, פסק הדין בסעיף 2.‬
‫אנו, המושבעים, כנאמר לעיל, לגבי סעיף 2,‬
‫רצח מדרגה שלישית‬ ‫תוך כדי ביצוע מעשה מסוכן,‬
‫קובעים כי הנאשם אשם.‬
‫אותה כותרת, פסק הדין בסעיף 3.‬
‫אנו, המושבעים, כנאמר לעיל, לגבי סעיף 3,‬
‫הריגה מדרגה שנייה,‬ ‫רשלנות פושעת ויצירת סיכון בלתי סביר,‬
‫קובעים כי הנאשם אשם.‬
‫אמריקה עמדה סוף סוף בהבטחתה‬
‫להעניק צדק שווה בעיני החוק.‬
‫אני עומד כאן עם סדריק.‬
‫דיברנו, צפינו בזה לכל האורך, ו…‬
‫סגנית הנשיא וכולנו, ו…‬
‫אני פשוט…‬
‫הוקל לכולנו כל כך.‬
‫טוב.‬ ‫-תודה, אדוני הנשיא. שאלוהים יברך אותך.‬
‫באנו לבקש דבר אחד בלבד:‬
‫צדק לג׳ורג׳ פלויד.‬
‫והיום, זה מה שקיבלנו.‬
‫דבר אחד אני יודע,‬
‫ללא שום עוררין:‬
‫אני יודע מי אני,‬
‫ואני יודע של מי אני.‬
‫לא משנה‬
‫כמה ביקורת יטיחו בי.‬
‫לא משנה‬
‫אם המטרות שלי לא יובנו כהלכה.‬
‫קיבלתי השפעה מסיבה מסוימת,‬
‫ואוי ואבוי לי אם לא אנצל את ההשפעה הזאת.‬
‫אנחנו חזקים יותר ממה שחשבו עלינו.‬
‫אתם מחויבים עכשיו, ללכת‬
‫ולהשתמש בהשכלה הזאת‬
‫כדי לעשות דברים בעולם שאינם נעשים.‬
‫כדי להגיד דברים בעולם הזה שאינם נאמרים.‬
‫ואני יודע‬
‫שאתם תעזרו לנו לנצח בקרב הזה.‬
‫אולי יהיו לנו קרבות שישברו לנו את הלב,‬
‫אבל אני יודע שאויבי השוויון‬ ‫לא ינצחו במלחמה הזאת.‬
‫האנשים המוסריים הם שינצחו במלחמה הזאת.‬
‫- בשנה האחרונה, משרדו של בן קראמפ השיג‬ ‫מעל 200 מיליון דולר לנפגעי אפליה בבנקים. -‬
‫- קרוביו של אנדרה היל קיבלו פיצוי שיא‬ ‫של 10 מיליון דולר מעיריית קולומבוס. -‬
‫- דונטה רייט, טפארה וויליאמס, פרד קוקס,‬ ‫קרומס ופירס, שירה בראון, ״גופר״ -‬
‫- נכון לדצמבר 2021,‬ ‫תיקים אלה עדיין פתוחים. -‬
‫- ב־2012, בן קראמפ השיג פיצויים בפרשת‬ ‫טרייבון מרטין בסכום משוער של 1.2 מיליון -‬
‫- ב־2017, התביעה בפרשת מייק בראון‬ ‫יושבה בהסדר בסך 1.5 מיליון דולר -‬
‫- בתיק בריאונה טיילור ב־2020,‬ ‫הסדר הפיצויים עמד על 12 מיליון דולר -‬
‫- התביעה בפרשת ג׳ורג׳ פלויד ב־2021‬ ‫יושבה בהסדר בסך 27 מיליון דולר -‬
‫- משרדו של בן קראמפ המשיך לסייע‬ ‫לאלפי מוחלשים בתיקים מגוונים, כגון: -‬
‫- תנועת הצופים, אוניברסיטת הרווארד,‬ ‫״סטייט פארם״, אסטרו־וורלד/לייב ניישן, -‬
‫- ג׳ונסון אנד ג׳ונסון,‬ ‫השריפה בבניין הדירות בברונקס, גוגל, -‬
‫- הנרייטה לאקס, אמזון -‬
‫תרגום כתוביות: יניב אידלשטיין‬